OpenLLM-France/wikimedia huggingface dataset:
# Aurora Morata i Salvador

Aurora Morata i Salvador (Vilanova i la Geltrú, 26 de febrer de 1961) és una exgimnasta artística catalana dels anys 70.
S'inicià a l'edat d'11 anys al gimnàs Eurytmia de Vilanova i la Geltrú i més tard ingressà al Patronat de Promoció Cultural i Esportiva de la mateixa localitat. Fou campiona d'Espanya juvenil els anys 1976 i 1977. Aquest darrer any debutà als Campionats d'Europa de Praga i a la Copa del Món d'Oviedo. El 1978 es traslladà al Grupo Cultura Covadonga de Gijón i participà en el Campionats del Món d'Estrasburg. El 1979 guanyà el campionat d'Espanya absolut, la medalla d'or als Jocs del Mediterrani de 1979 de Split i participà en els Campionats del Món de Fort Worth. L'any 1980 acabà en la posició 25 dels Jocs Olímpics de Moscou 80. Una lesió li va impedir participar en el Campionat del Món de Moscou 81 i propicià la seva retirada el 1983, quan militava al CN Granollers.

## Referències

* ↑ «Aurora Morata Salvador | enciclopèdia.cat». [Consulta: 15 desembre 2020].
* ↑ Chércoles, Gerard Muñoz. «Moscou'80, les Olimpíades d'Aurora Morata, la primera vilanovina en uns Jocs», 18-07-2020. [Consulta: 19 juliol 2020].

## Enllaços externs

* Informació a Mundo Deportivo
* Informació a Mundo Deportivo
* Informació a Mundo Deportivo
# Zhang Daqing

Zhang Daqing (张大庆) (nascut el 23 d'octubre del 1969) és un astrònom amateur xinès. Originari de la província de Henan.
Va co-descobrir del cometa periòdic 153P/Ikeya-Zhang. És el primer astrònom xinès aficionat que té un nom de cometa anomenat per ell. També és un fabricant del telescopi. El cometa periòdic 153P/Ikeya-Zhang va ser descobert l'1 de febrer del 2002 per un telescopi que ell mateix es va fer.

## Enllaços externs

* http://comet.lamost.org/comet/zhang.htm (xinès)
# Prinzzess

Sarah Pershing, més coneguda pel nom artístic de Prinzzess o Prinzzess Felicity Jade, (Florida, 6 de febrer de 1985) és una actriu pornogràfica estatunidenca.
Pershing va néixer el 6 de febrer de 1985 a l'estat de Florida, en el bressol d'una família amb ascendència nativa americana (cherokees i seminoles), hondurenya i hongaresa. Va ser la major d'un total de vuit germans, quatre nois i quatre noies. Els seus pares pertanyien a l'Església Adventista del Setè Dia i eren missioners que es van traslladar d'una comunitat amish, encara que ells no ho eren, a Belize quan ella tenia sis anys i abans de complir els 18 anys es va traslladar a Jacksonville (Florida). L'any 2004, quan tenia divuit anys, va començar la seva carrera com a actriu de cinema per a adults, després de fer algunes sessions com a model de nus durant uns mesos. La seva primera escena pornogràfica va ser la pel·lícula Can You Be A Pornstar? 1 & 2, juntament amb Christie Lee, Jessica Jaymes i Mary Kate Ashley.
El juliol de 2009 va signar un contracte d'exclusivitat amb la companyia de cinema de temàtica lèsbica Girlfriends Films. L'octubre de 2004 va ser nomenada Pet of the Month de la revista Penthouse. Des de l'any 2011, ha mantingut una relació sentimental amb la també actriu pornogràfica India Summer, amb la qual ha rodat diverses escenes. El novembre de 2018 va complir 10 anys de treball amb la productora Girlfriends Films, amb la qual va realitzar 271 escenes lèsbiques al llarg de la dècada.

## Referències

* 1 2 3 «Prinzzess» (en anglès). IAFD.com. [Consulta: 21 febrer 2022].
* 1 2 3 4 Miller, Dan. «Prinzzess Reflects on Girlfriends Films Milestone» (en anglès). AVN.com, 06-11-2018. [Consulta: 21 febrer 2022].
* ↑ «Prinzzess Receives Exotic Dancer Award Nod» (en anglès). Xbiz.com, 19-06-2012. [Consulta: 21 febrer 2022].
* ↑ «Prinzzess Penthouse Profile» (en anglès). PenthouseGold.com. [Consulta: 21 febrer 2022].
* ↑ «Interview with The Prinzzess» (en anglès). XCritic.com. [Consulta: 21 febrer 2022].
# Riu Roig

El riu Roig (en xinès tradicional: 紅河, xinès simplificat: 红河, pinyin: Hóng Hé, vietnamita: Sông Nhi Ha) és un riu asiàtic del vessant del Mar de la Xina Meridional que travessa del cap nord-est al sud-est el territori de Yunnan, província del sud de la Xina, i el Tonquín, nord del Vietnam. El riu Roig té una longitud total de 1.200 km i una conca de 170.977 km².
Neix a les muntanyes de Yunnan i el seu curs en territori xinès transcorre entre congostos profunds. Quan arriba al Vietnam (darrers 510 km) passa a ser un riu de plana que forma un delta molt gran a la seva desembocadura al golf de Tonquín. El seu cabal és molt fluctuant en funció de les estacions monsòniques i genera inundacions periòdiques. Entre les poblacions vietnamites que banya destaquen la capital, Hanoi, i Hai Phong, tercera ciutat del país. Els seus afluents principals són el riu Negre (Sông Da) i el Lo (Sông Lo).

## Referències

* 1 2 «Sông Nhi Ha». GEC. [Consulta: 13 gener 2021].
# Mosquiter gorjaclar

El mosquiter gorjaclar (Phylloscopus subaffinis) és una espècie d'ocell de la família dels fil·loscòpids (Phylloscopidae). Es troba a la Xina, Laos, Myanmar, Tailàndia i Vietnam. Els seus hàbitats principals són els boscos temperats, els matollars temperats i les praderies i matollars tropicals i subtropicals secs. El seu estat de conservació es considera de risc mínim.

## Referències

* ↑ «Mosquiter gorjaclar». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Bushtits, leaf warblers, reed warblers» (en anglès). IOC World Bird List Version 13.2. International Ornithologists' Union, 01-07-2023. [Consulta: 16 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 623. ISBN 978-84-16728-37-4.
* ↑ BirdLife International. «Buff-throated Warbler. Phylloscopus subaffinis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Carrer Roselles

El carrer Roselles és un carrer del barri Centre de l'Hospitalet de Llobregat (Barcelonès). El conjunt de les cases de la urbanització original del segle xix, en els números 7 a 11, 23-25 i 29 a 31, està protegit com a bé cultural d'interès local. Es tracta d'un conjunt d'edificis que mantenen una mateixa tipologia. Són habitatges unifamiliars entre mitgeres, la majoria de planta i pis.

## Història

El carrer Roselles, antigament anomenat passatge d'en Perutxo, es va urbanitzar a partir de 1879. Es van ocupar gairebé tots els solars i es va mantenir un unitat tipològica. Malauradament aquest conjunt no arribat fins als nostres dies. Aquí es recullen els edificis que queden d'aquell moment.

## Carrer Roselles, 7

Immoble amb una porta d'accés i finestra a la planta baixa. El pis té dues balconeres emmarcades per una motllura amb cantonades aixamfranades, amb respiralls de forma vegetal al mig. La coberta és plana i està rematada per una barana esglaonada que recorda merlets.

## Carrer Roselles, 9

Immoble amb porta d'accés d'arc de mig punt i finestra al costat. Al primer pis hi ha un balcó amb barana de ferro forjat i una finestra. La coberta és plana i amb tancament de balustrada. Entremig de la planta i el pis hi ha una finestra que podria haver estat oberta posteriorment.

## Carrer Roselles, 11

Immoble amb porta d'accés i finestra al costat dret. Al primer pis hi ha una finestra i un balcó emmarcats amb pedra. L'any 1929 s'hi va afegir un altre pis amb finestres apaïsades.

## Carrer Roselles, 23-25

Es tracta d'un edifici de doble amplada respecte dels altres, ocupa l'espai de dos solars. A la planta baixa hi ha tres obertures d'arc de mig punt. Al primer pis hi ha un balcó corregut, amb barana de ferro forjat, amb tres balconeres. Al segon pis hi ha dues finestres i dos balcons alternats. La coberta és plana.

## Carrer Roselles, 29

Immoble amb dues portes d'accés. Al primer pis trobem un balcó amb barana de ferro forjat i una finestra. Les obertures estan emmarcades. La coberta és plana i està rematada per una balustrada amb un dividida en dos trams per un pilar.

## Carrer Roselles, 31

Immoble amb porta d'accés i finestra al costat dret. Al primer pis hi ha una finestra i un balcó emmarcats amb pedra, amb barana de ferro forjat. La coberta és plana i està rematada per una balustrada amb un dividida en dos trams per un pilar.

## Carrer Roselles, 33

Immoble amb porta d'accés i finestra al costat dret. Al primer pis hi ha una finestra i un balcó emmarcats amb pedra, amb barana de ferro forjat. La coberta és plana i està rematada per una balustrada amb un dividida en dos trams per un pilar.

## Referències

* «Conjunt al carrer Roselles, 7-11, 23-25, 29-33». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 abril 2012].
# Maria del Carme Nieto Larroya

Maria del Carme Nieto Larroya (Barcelona, 26 de maig de 1948), mes coneguda com a Carme Nieto, va ser una futbolista pionera del futbol femení a Catalunya.
El 25 de desembre de 1970 va jugar amb el primer partit del Futbol Club Barcelona femení –sota el nom de Selecció Ciutat de Barcelona– contra la Unió Esportiva Centelles, juntament amb altres futbolistes com Antònia Mínguez, Alicia Estivill, Lolita Ortiz i Imma Cabecerán, principal promotora de l'esdeveniment. El partit es va jugar a l'estadi Camp Nou davant 60.000 espectadors. Tanmateix, l'equip no portava el nom ni l'escut del FC Barcelona, sinó el de la Selecció Ciutat de Barcelona. L'equip fou entrenat pel porter blaugrana Antoni Ramallets.
Carme Nieto va deixar la pràctica activa al cap d'uns mesos. Del 1982 al 1997 fou relacions públiques del subcomitè de futbol femení de la Federació Catalana. Entre el 1991 i 1993 fou vocal de la junta de la Mutual Esportiva.

## Referències

* ↑ «Maria del Carme Nieto Larroya». Enciclopèdia de l'esport català. Barcelona: Grup Enciclopèdia Catalana.
* ↑ «Més que esport - Carme Nieto, autèntica pionera del futbol femení». RTVE, 09-04-2018. [Consulta: 25 desembre 2020].
* ↑ «La pionera Carme Nieto charla con Aitana Bonmatí: el Barça femenino de 1970 a 2020» (en castellà). Mundo Deportivo, 25-12-2020. [Consulta: 25 desembre 2020].

## Enllaços externs

* Fitxa de Maria del Carme Nieto Larroya - Agrupació Jugadors FC Barcelona
# Aldeanueva de Barbarroya

Aldeanueva de Barbarroya és un municipi de la província de Toledo a la comunitat autònoma de Castella-La Manxa. Limita amb Alcolea de Tajo, Calera y Chozas, Belvís de la Jara, La Nava de Ricomalillo, La Estrella i Navalmoralejo.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 872 | 837 | 835 | 819 | 804 | 792 | 754 | 743 | 726 | 703 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | José Montemayor Rivas | UCD | 19/04/1979 |
| 1983 - 1987 | José Bodas García | AP/PDP/UL | 28/05/1983 |
| 1987 - 1991 | José Bodas García | PP | 30/06/1987 |
| 1991 - 1995 | José Bodas García | PP | 15/06/1991 |
| 1995 - 1999 | José Bodas García | PP | 17/06/1995 |
| 1999 - 2003 | José Bodas García | PP | 03/07/1999 |
| 2003 - 2007 | José Bodas García | PP | 14/06/2003 |
| 2007 - 2011 | José Manuel Fernández Pino | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Enllaços externs

* Diputació de Toledo.
# Riu Reuss

El Reuss és un riu de Suïssa, afluent de l'Aar per la riba dreta. Fa 158 km i és el quart riu més llarg que passa per Suïssa, després del Rin, l'Aar i el Roine.
El Reuss neix al massís d'Aar-Gothard, a prop del pas del Sant Gotard, a una altitud de 2.431 m. Forma la vall d'Andermatt abans d'entrar al llac dels Quatre Cantons (Vierwaldstaettersee) d'on surt per Lucerna. Segueix cap al nord, unint-se a l'Aar poc abans de la seva confluència amb el Limmat.
Les seves aigües per mitjà de l'Aar i després del Rin arribaran al mar del Nord El seu cabal mitjà anual a Mellingen fou de 130 m³/s el 2004.

## Cantons travessats pel Reuss

* Uri
* Lucerna (Luzern)
* Zug
* Argòvia (Aargau)

## Localitats travessades pel Reuss

* Hospental
* Andermatt
* Göschenen
* Wassen
* Gurtnellen
* Silenen
* Ertsfeld
* Attinghausen
* Altdorf
* Seedorf
* Lucerna
* Emmen
* Buchrain
* Root
* Gisikon
* Sins
* Ottenbach
* Hermetschwil-Staffeln
* Zufikon
* Mellingen
* Birrhard
* Mülligen
* Birmenstorf
* Windisch
* Brugg
* Gebenstorf

## Referències

* 1 2 «Riu Reuss». Gran Enciclopèdia Catalana. Barcelona: Grup Enciclopèdia Catalana.
# Robert Franklin Muirhead

Robert Franklin Muirhead (Shawlands, 22 de gener de 1860 - Glasgow, 1941) va ser un matemàtic escocès.

## Vida i Obra

Muirhead va ser escolaritzat per tutors i a l'escola de Lochwinnoch (uns deu quilòmetres a l'oest de Glasgow) on residien els seus pares. De 1872 a 1875 va assistir a la Hamilton Academy i a la Paisley Grammar School, sempre al entorn de Glasgow. Va fer els estudis universitaris a la universitat de Glasgow en la qual es va graduar el 1881, guanyant una beca Ferguson que li va permetre estar els anys següents a la universitat de Cambridge en la que va finalitzar els seus estudis el 1885, obtenint el premi Smith.
No va tenir èxit en les sol·licituds de places docents que va fer i va anar passant com a professor de secundària per diferents escoles a Birmingham i Glasgow. El 1893 es va casar i es va instal·lar definitivament a Glasgow com a professor particular de matemàtiques, física i enginyeria, fins que l'any 1900 va fundar el Glasgow Tutorial College que va dirigir fins a la seva mort.
Muirhead va publicar bastants articles de matemàtiques, entre els quals destaquen els dedicats al nombre de solucions del problema d'Apol·loni i els dedicats a les desigualtats, entre les que va fer conèixer la que porta el seu nom.
Muirhead va ser membre de l'Edinbourgh Mathematical Society des del 1886, en va ser el seu president el 1899 i el 1909 i en va ser nomenat membre honorari el 1912. Potser la manca de reconeixement va ser deguda a les seves idees polítiques socialistes i nacionalistes escoceses.

## Referències

* ↑ Dougall, 1941, p. 259.
* ↑ Marshall i Olkin, 1979, p. 521.
* ↑ Dougall, 1941, p. 260.
* ↑ Rankin, 1983, p. 147.

## Bibliografia

* Dougall, John «Robert Franklin Muirhead, B.A., D.Sc.» (en anglès). Proceedings of the Edinburgh Mathematical Society, Vol. 6, Num. 4, 1941, pàg. 259-260. DOI: 10.1017/S001309150002722X. ISSN: 0013-0915.
* Marshall, Albert W.; Olkin, Ingram. Inequalities: Theory of Majorization and Its Applications (en anglès). Academic Press, 1979. ISBN 0-12-473750-1.
* Rankin, R.A. «The first hundred years (1883–1983)» (en anglès). Proceedings of the Edinburgh Mathematical Society, Vol. 26, Num. 2, 1983, pàg. 135-150. DOI: 10.1017/S0013091500016849. ISSN: 0013-0915.

## Enllaços externs

* O'Connor, John J.; Robertson, Edmund F. «Robert Franklin Muirhead» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Hepworth, Sarah. «R F Muirhead: maths and a meeting of minds». University of Glasgow Library, 2013. [Consulta: 4 setembre 2018]. (anglès)
# Astroblepus formosus

Astroblepus formosus és una espècie de peix de la família dels astroblèpids i de l'ordre dels siluriformes.

## Morfologia

Els mascles poden assolir els 5 cm de llargària total.

## Distribució geogràfica

Es troba a Sud-amèrica: conca superior del riu Ucayali.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fowler, H. W. 1945. Descriptions of seven new fresh-water fishes from Peru. Not. Nat. (Phila.) Núm. 159: 1-11.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ortega, H. i R.P. Vari 1986. Annotated checklist of the freshwater fishes of Peru. Smithson. Contrib. Zool. (437):1-25.
* Schaefer, S.A. 2003. Astroblepidae (Naked sucker-mouth catfishes). p. 312-317. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# ¡Salta!

¡Salta! és una pel·lícula gallega de comèdia i fantasia de 2023, dirigida per Olga Osorio. La pel·lícula es va estrenar l'1 de setembre de 2023. S'ha subtitulat al català.

## Sinopsi

A l'estiu de 1989 conviuen dos nens, en Teo, un jove futboler una mica entremaliat, i l'Óscar, un setciències que passa les tardes a l'estiu estudiant. En realitat, tots dos breguen a la seva manera amb la desaparició de la seva mare, una científica obsessionada amb els forats de cuc.

## Repartiment

* Tamar Noves com a Óscar
* Marta Nieto com a Elena
* Mário Santos com a Teo
* Rubén Fulgencio com l'Óscar de 13 anys
* Irene Jiménez com a Alba
* Saúl Esgueva com a Pablo
* Mabel Rivera com l'àvia
* Manuel Manquiña com a Manuel
* Lara Morgalo com a Elena de 12 anys
* Machi Salgado com el guerriller

## Referències

* ↑ «Adelanto en exclusiva de ‘¡Salta!’, la película de familia y viajes en el tiempo con Tamar Novas y Marta Nieto». Cine con Ñ. [Consulta: 4 setembre 2023].
* ↑ «¡Salta!». Goita què fan, ara!. [Consulta: 31 juliol 2024].
* ↑ «¡Salta!». La Vanguardia. [Consulta: 4 setembre 2023].
* ↑ «¡SALTA! una imaginativa y conmovedora aventura para toda la familia». Cinemagavia. [Consulta: 4 setembre 2023].
# Psíl·lids

Els psíl·lids o les psil·les (Psyllidae) són una família d'insectes hemípters del subordre dels esternorrincs. Són de mida petita i s'alimenten de plantes i solen ser molt específics pel que fa als seus hostes. Algunes espècies formen agalles en les plantes. La classificació més recent divideix aquest grup en set famílies; inclouen més de 70 gèneres.
Els fòssils dels Psyllidae daten del Permià primerenc, abans que apareguessin les plantes amb flors. La gran diversificació de les plantes ocorregué al Cretaci paral·lela amb la dels insectes associats. Algunes de les espècies que són plagues de l'agricultura, actualment es classifiquen dins la família Triozidae.

## Referències

* ↑ Cirrus Digital Hackberry Psyllid
* ↑ Bugguide.net Pachypsylla species
* Oppong, C.K., Addo-Bediako, A., Potgieter, M.J. & Wessels, D.C.J. 2009. Distribution of the eggs of the mopane psyllid Retroacizzia mopani (Hemiptera: Psyllidae) on the mopane tree. African Invertebrates 50 (1): 185-190.
* Burckhardt, D. & Kotrba, M. 2009. A review of Afrotropical plant-lice of the genus Moraniella, with description of a new species (Hemiptera: Psylloidea: Psyllidae: Rhinocolinae). African Invertebrates 50 (2): 287-294.
* Marutani-Hert, M., Hunter, W.B., Hall, D.G. 2009. Establishment of "Asian citrus psyllid" (Diaphorina citri) cell cultures. In Vitro Cellular & Developmental Biology.Animal, 45(7): 317-320.
* Marutani-Hert, M., Hunter, W.B., Katsar, C.S., Sinisterra, X.H., Hall, D.G., Powell, C.A. 2009. "Reovirus"-like sequences isolated from adult "Asian citrus psyllid", (Hemiptera: Psyllidae: Diaphorina citri). Florida Entomologist, 92(2): 314-320.
* Hunter,WB, Dowd, SE, Katsar, CS, Shatters, Jr, RG, McKenzie, CL, Hall, DG. 2009. Psyllid biology: expressed genes in adult "Asian citrus psyllid", Diaphorina citri Kuwayama. The Open Entomology Journal 3: 18-29.
* Boykin, LM, Bagnall, RA, Frohlich, DR, Hall, DG, Hunter, WB, Katsar, CS, McKenzie, CL, Rosell, RC, Shatters, Jr, RG. 2007. Twelve polymorphic microsatellite loci from the "Asian citrus psyllid", Diaphorina citri Kuwayama, the vector for citrus greening disease, "Huanglongbing". Molecular Ecology Notes: online doi:10.111/j1471-8286.2007.01831.x.
* Avery, P.B., Hunter, W.B, Hall, D.G., Jackson, M.A., Powell, C.A. and M. E. Rogers 2009. Diaphorina citri (Hemiptera: Psyllidae) infection and dissemination of the entomopathogenic fungus Isaria fumosorosea (Hypocreales: Cordycipitaceae) under laboratory conditions. Florida Entomologist 92: 608-618.

## Enllaços externs

* Blastopsylla occidentalis, eucalyptus psyllid
* Boreioglycaspis melaleucae
* Diaphorina citri, Asian citrus psyllid
* Glycaspis brimblecombei, red gum lerp psyllid
* Pachypsylla venusta, hackberry petiole gall psyllid
# Cholet

Cholet és un municipi francès, situat al departament de Maine i Loira i a la regió de País del Loira. L'any 2005 tenia 56.320 habitants.

## Personatges importants

* Nicolas Delahaye, (1968), escriptor i historiador.
# Mostove

Mostove (en (ucraïnès): Мостове, en rus: Мостовое, Mostovoie) és un poble de la República Autònoma de Crimea, a Ucraïna, que el 2014 tenia 267 habitants. Pertany al districte de Bakhtxissarai.

## Població

Segons les dades del 2001 la composició de la població de la vila de Mostovoie d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# Marcinyac

Marcinyac és una masia situada al municipi de Navès, a la comarca catalana del Solsonès.

## Referències

* ↑ Nomenclàtor oficial de toponímia major de Catalunya (2003), pàg. 583.
# Manifest revulsista nord-català

El manifest revulsista nord-català és un manifest redactat el 1998 pels creadors nord-catalans Pascal Comelade, Joan-Lluís Lluís i Aleix Renyé.
El manifest és fonamentalment una crítica de la gestió cultural de la República francesa i les seves polítiques "jacobines", i una reivindicació de la condició dels seus autors com a nord-catalans, i del seu territori com a "part integrant dels Països Catalans".

## Enllaços externs

* Comelade, Pascal; Lluís, Joan-Lluís; Renyé, Aleix (1998). Manifest revulsista nord-català. Perpinyà. URL: https://web.archive.org/web/20081024041635/http://jppujol.club.fr/CREVULSI.htm.